**Model d'ina brev per ils manaschis da gastronomia e d'alp**

**Program da la regenza 2013–2016:
Punct central da svilup "Garanzia da l'aua da baiver e da l'aua da diever"**

**Determinaziun da zonas da protecziun da l'aua sutterrana
per garantir la qualitad da l'aua da baiver**

Stimadas dunnas e stimads signurs

Tenor la legislaziun davart la protecziun da las auas èn ils chantuns obligads da determinar zonas da protecziun per las tschiffadas d'aua sutterrana (incl. tschiffadas da funtaunas) ch'èn en l'interess public e da fixar las restricziuns necessarias da la proprietad. Las retschertgas idrogeologicas per la cunfinaziun da las zonas da protecziun ston vegnir fatgas dals possessurs da las tschiffadas d'aua sutterrana. Quai pertutga perquai er Vus sco possessurs [*dal / da la*] [*manaschi da gastronomia u d'alp*] [num dal manaschi] che consegna directamain u indirectamain aua da funtauna a terzas persunas sco victualia u che dovra aua da funtauna per la producziun da rauba.

En la copia agiuntada da la brev che l'uffizi per la natira e l'ambient (UNA) ha tramess a l'administraziun communala chattais Vus ulteriuras infurmaziuns davart la determinaziun da zonas da protecziun da l'aua sutterrana. Sut la rubrica "Basegn d'agir en Vossa vischnanca" figurescha er Voss manaschi da gastronomia u d'alp cun il basegn d'agir correspundent. Per pudair garantir la protecziun da Vossa aua da baiver As supplitgain nus da far – tenor las explicaziuns dal UNA – las retschertgas per determinar las zonas da protecziun da l'aua sutterrana.

Sche Vus vulessas che las lavurs per determinar las zonas da protecziun per Vossas tschiffadas d'aua sutterrana (incl. tschiffadas da funtaunas) vegnian coordinadas cun quellas da la vischnanca, As supplitgain nus d'ans contactar ([persuna da contact], [nr. da telefon]).

Sche Vus giavischais ulteriuras infurmaziuns u sche Vus avais ulteriuras dumondas davart la determinaziun da zonas da protecziun, stattan Monika Manser (Dr. Bernasconi SA, tel. 081 723 80 60, manser@hydrogeologie.ch) e dr. Riccardo Bernasconi (Dr. Bernasconi SA, tel. 081 723 80 60, bernasconi@hydrogeologie.ch) gugent a Vossa disposiziun.

**Agiuntas:**

1. copia da la brev da l'uffizi per la natira e l'ambient (UNA) a l'administraziun communala
2. copia dal plan cun gruppas da funtaunas